АҞӘА, жәабран 27 - Sputnik. Урыстәылатәи аԥкьаҭасҩы Мариа Шарапова лкариера аанлыжьуеит ҳәа аҩуеит ажурнал Vanity Fair.
"Уԥсҭазаара аиҳара ныжьшьас иамоузеи? Уаныхәыҷыз инаркны уаҽахьазыҟауҵоз аҭыԥқәа, 28 шықәса бзиа иубоз, агәырӷьаратә лаӷырӡқәа узаазгоз ахәмарра ныжьшьас иамоузеи? Саҭоумҵан. Раԥхьатәи ашьаҿақәа еихызгоит аԥқьаҭмпыл ада. Аԥкьаҭмпыл – абзиараз ҳәа уасҳәоит", - лыҩуеит лара ажурнал аҿы.
Посмотреть эту публикацию в Instagram
Tennis showed me the world—and it showed me what I was made of. It’s how I tested myself and how I measured my growth. And so in whatever I might choose for my next chapter, my next mountain, I’ll still be pushing. I’ll still be climbing. I’ll still be growing. Tennis—I’m saying goodbye.
Шарапова адунеитә ԥкьаҭасратә ассоциациа WTA ареитинг аҿы иаанылкылоит 373-тәи аҭыԥ.
АҞӘА, нанҳәа 5 - Sputnik. Россотрудничество алаҳәара ҟанаҵеит аҿаҳәага материалқәеи зыда ԥсыхәа ыҟам ахәшәқәеи еизгазарц Беирут арыцҳара иақәшәаз рзы ҳәа аанацҳауеит Ливантәи ареспубликаҿ иҟоу Россотрудничество ахаҭарнакра.
Ахәшәқәа рнагара ҟалоит Беирут иҟоу Урыстәылатәи акультуратә центр ахь.
"Еизгахо ахәшәқәа зегьы Ливантәи ареспублика Агәабзиарахьчара аминистррахь инашьҭхоит", - ҳәа ҳәоуп адырраҭараҿы.
Уи адагьы изҭаху зегьы ирымоуп алшара ааха зауз рзы ашьа арҭарц.
Уаанӡа, Ливантәи ареспублика Агәабзиарахьчара аминистр Хамад Хасан аҳәамҭа ҟаиҵахьан аԥжәараан ахәышәтәырҭақәа ԥшьба шьаҭанкыла ишырхәашоу азы. Уа ишьҭаз ачымазцәа егьырҭ ахәышәтәырҭақәа рахь ииагахеит. Уи еиҳагьы иаруадаҩит аҭагылазаашьа ҳәа иҳәеит иара.
Иара убас шәаԥхьар ҟалоит:
АҞӘА, нанҳәа 5 - Sputnik. Шәача ақалақь ахадараҿы Шәача ахада Алексеи Копаигородски амчратә усбарҭақәеи атуристтә усхк анаплакқәеи алархәны Аԥсни Урыстәылеи рҳәааҿ аҭагылазаашьеи аҳәаахьчаратә ҭыԥ "Адлер" аусура аиӷьтәышьеи рзы аилацәажәара мҩаԥигеит. Абри атәы аанацҳауеит акурорт ахадара асаит.
Аиԥылараан иазааҭгылан аҳәаахьчаратә ҭыԥ "Адлер" ахь инеиуа амҩақәа рҿы ауаатәыҩсатәи автомашьынатәи гәаранқәа рыпроблема.
Аекскурсиақәа рхацыркра инадҳәаланы Алексеи Копаигородски иазгәеиҭеит аҽазырхиаратә режим аҭахрақәа ишрықәныҟәалатәу.
"Есыҽны атрафик шеизҳауа азгәаҳҭоит. Хымԥада, иқәныҟәалатәуп асабардақәа рныҟәгареи асоциалтә еицәыхарареи режим. Уи хра амоуп ачымазара аламырҵәаразы. Ауааԥсыреи асасцәеи идырдырлатәуп аҳәаа ахысраан Роспотребнадзор абжьагарақәа ишрықәныҟәалатәу", - ҳәа иҳәоит Копаигородски.
Ҩышықәса раԥхьа аушьҭырҭатә ҭыԥ аҿы иаартын атерминал ҿыц, ахылаԥшратә цәаҳәа, атәылауаҩшәҟәқәа ргәаҭара азона. Ҷыдала автобусқәа рымҩанысырҭа еиҿкаан. Арҭ алагалақәа иалдыршеит аушьҭралшара арҭбаара.
Шәача ақалақь ахадараҿы Аԥсни Урыстәылеи рҳәаа ахысратә ҭыԥ "Адлер" ԥхьаҟатәи амодернизациа иалацәажәеит.